cyanic-selkie/wikianc huggingface dataset:
Varg Vikernes
Andre hendelser som er knyttet til Varg Vikernes aktiviteter
19 år gamle Novak Majstorovic brente ned en over hundre år gammel kirke i Melbourne i august 2004. Han hevdet senere at han fikk inspirasjon til brannstiftelsen fra sangtekster fra Burzum.
Privatliv
Varg Vikernes er gift med Marie Cachet. Han uttalte til media at han kom til å flytte inn i et småbruk i Telemark etter løslatelsen. Like før prøveløslatelsen endret han også navn. Hans nye navn, Louis Cachet. Ifølge ham selv er navneskiftet en markering for å ta avstand fra sitt tidligere image som satanist og nynazist samt ønske om å «være en normal person som ikke forbindes med kriminalitet for enhver fremtid». Ifølge NRK skiftet han navn fordi det var folk som ga seg ut for å være ham. Vikernes flyttet til Frankrike i 2012. Vikernes' senere musikk preges av tekster som i all hovedsak omhandler mytologi.
UFC 108
UFC 108: Evans vs. Silva var et MMA-arrangement i regi av UFC i Las Vegas, Nevada, USA 2. januar 2010.
Bakgrunn
En opprinnelig tiltenkt hovedkamp mellom UFC mellomvekt tittelholder Anderson Silva og utfordrer Vitor Belfort ble senere avkreftet av Silvas agent Ed Soares. Han annonserte at Silva ikke ville rukket å bli klar etter å ha undergått en operasjon på albuen sin. En ny dato er ikke annonsert. Det gikk lenge rykte om at tittelkampen mellom Brock Lesnar og Shane Carwin også skulle bli satt opp til dette arrangementet, men det ble senere bekreftet at Lesnar hadde mononukleose og at kampen ville bli ytterligere utsatt. 10. november 2009 ble det annonsert at hovedkampen ville være Nogueira vs. Velasquez. Vinneren av denne kampen skulle møte vinneren av Lesnar vs Carwin for UFCs tungvekt-tittel. Men hovedkampen ble senere kansellerte da Nogueira fikk stafylokokk infeksjon. En mulig kamp mellom Velasquez og Carwin var uaktuell da Carwin måtte opereres i kneet. Evans mot Silva ble deretter flyttet opp som hovedkamp for arrangementet. Nogueira / Velasquez ble senere bekreftet til å bli arrangert for UFC 110.
Kampen mellom Gabriel Gonzaga og Junior dos Santos ble avlyst 25. november da det ble kjent at Gonzaga, i likhet med Nogueira ble diagnostisert med en stafylokokk infeksjon.
Carlos Condit måtte trekke seg fra sin kamp mot Paul Daley på grunn av skade. Dustin Hazelett har verbalt godtatt å gå inn som erstatter, men kampen er enda ikke offisielt annonsert. 11. desember meldte Tyson Griffin at han måtte trekke seg fra kampen sin mot Jim Miller på grunn av skade. Shean Sherk som opprinnelig skulle møte Rafaello Oliveira gikk inn som erstatter. Kun få dager senere ble kampen mellom Martin Kampmann og Rory Markham også avlyst på grunn av skade. 14. desember ble det annonsert at Kampmann skulle møte Jacob Volkmann i stedet.
29. desember trakk Steve Cantwell seg fra kampen sin mot Vladimir Matyushenko. Siden det var for kort tid til å finne en erstatter ble kampen avlyst.
Hovedkamper
Miller beseieret Ludwig med submisson (armbar) 2:31 i 1. runde. Daley beseiret Hazelett med KO (slag) 2:24 i 1. runde. Evans beseiret Silva med enstemmig avgjørelse (29-28, 29-28, 29-28).
Bonuser
Utøvere ble tildelt $50 000 bonuser.
Nordlig flatdøgnflue
Nordlig flatdøgnflue (Heptagenia dalecarlica) er en døgnflue som tilhører familiegruppen flatdøgnfluer.
Voksne (imago)
Kroppen er 10-14 millimeter lang. Gul på farge, men ikke så gul som gul flatdøgnflue. Hodet er flatt med fasettøynene på siden i bakkanten. Vingene er trekantet og holdes rett opp og ut fra kroppen i hvile. Lengst bak på bakkroppen er det to haletråder (cerci).
Nymfer/larver
Nymfene er mellom 10-14 millimeter lange og har en flat kroppsform med tre haletråder. De har utvendige gjeller på bakkroppen og Beina og særlig lårene (coxa) er store og kraftige.
Levevis
Nordlig flatdøgnflue finnes i ferskvann, i og ved elver med sterkt strømmende vann.
Eggene slippes av hunnen ned på vann overflaten. De synker straks til bunnen. Nordlig flatdøgnflue lever mesteparten av sitt liv som larver eller nymfer.
De spiser små partikler av organisk materiale, som alger, planterester eller råtnende planter. Men også av andre mindre dyr eller fiskeegg.
Nordlig flatdøgnflue tilhører gruppen insekter med ufullstendig forvandling, som betyr at den ikke har et puppestadium mellom nymfestadiet og «Fluestadiet» (imago). Døgnfluenes livssyklus er enestående i dyreriket på grunn et mellomstadie kalt subimago som ingen andre kjente insektsgrupper gjennomgår. Fluefiskere kaller dette stadiet for dun (engelsk).
De voksne flyr fra siste halvdel av juni til et stykke ut i juli. De voksne kan ikke ta til seg føde eller fuktighet som voksne individer. Hanner lever sjeldent mer enn ett døgn.
Calgary
Calgary er den største byen i provinsen Alberta, Canada. Det ligger i den sørlige delen av provinsen, i et område med fjell og høye sletter, omtrent 80 km øst for Canadian Rockies. Byen ligger i Parkland-regionen i Alberta, og er den tredje største bykommunen, etter folketall, i Canada.
Per 2011 er Calgary Canadas fjerde største byområde. Calgary er kjent som en destinasjon for vintersport og økoturisme med en rekke store fjell-destinasjoner som nasjonalparken Banff i Rocky Mountains i nærheten av byen. Økonomisk aktivitet i Calgary er for det meste sentrert rundt oljeindustrien og Canadas største oljeselskap, Suncor Energy har sitt hovedkontor i byen. Jordbruk, turisme, og høyteknologiske næringer bidrar også til byens raske økonomiske vekst.
Kultur
Calgary avholder mange store årlige festivaler, som blant annet: Calgary Stampede, The Folk Music Festival, The Syrin Festival, One Yellow Rabbit High Performance Rodeo, Calgarys internasjonale festival for kunst, Banff-Calgary International Writers Festival, Calgary International Tale Festival One World Festival, og den fjerde største karibiske festival i landet (Carifest).
En innbygger i Calgary kalles for en Calgarian.
Sport
I 1988 arrangerte Calgary, som første kanadiske by, de olympiske vinterleker. Calgary ble rangert som verdens reneste by av Mercer Quality of Living i en undersøkelse publisert i 2007 av Forbes Magazine.
Politikk
Innbyggerne i Calgary velger 14 bystyremedlemmer og en borgermester til bystyret i Calgary hvert fjerde år. Den nåværende borgermesteren, Naheed Nenshi, ble først valgt i 2010 og senere gjenvalgt i 2013. Han er den første muslimske borgermesteren i en av de nordamerikanske storbyene.
Calgary er representert av 25 representanter i provinsparlamentet i Alberta. 20 av representantene kommer fra det progressive konservative partiet, tre kommer fra det liberale partiet og to kommer fra det konservative Wildrose Party.
Det armenske patriarkatet Konstantinopel
Det armenske patriarkatet Konstantinopel er et av patriarkatene i den armenske apostoliske kirke og har sitt sete i Istanbul. I den armenske kirke har en patriark lavere rang enn en katolikos, og patriarken av Konstantinopel er derfor underlagt armenernes øverste patriark og katolikos i Edzjmiatsin. Han har likevel stor autonomi innen kirken, men ikke (lenger) noen underordnete bispedømmer. Patriarkatet består av Tyrkia samt den greske øya Kreta, og omfatter (per 2010) seks armenske menigheter med totalt ca. 70 000 medlemmer. Den nåværende armensk-ortodokse patriarken av Konstantinopel er Mesrob II Mutafjan (siden 1999).
Calgary
Politikk
Calgary har åtte representanter i det føderale Underhuset. Alle åtte representerer Canadas konservative parti. Tidligere statsminister Stephen Harper var valgt fra valgdistriktet Calgary Southwest. Harper, som var statsminister fra 2006, er den andre statsministeren som er valgt inn fra Calgary. Richard Bedford Bennett, statsminister fra 1930 til 1935, var valgt inn fra Calgary West.
Det armenske patriarkatet Konstantinopel
Ifølge tyrkisk lov kan bare tyrkiske statsborgere bli valgt til patriark av Konstantinopel. Valget må dessuten godkjennes av regjeringen.
Historie
Det fantes ikke armenske biskoper i Konstantinopel i østromersk tid, siden den økumeniske patriark av Konstantinopel og den armenske apostoliske kirke anså hverandre som kjetterske. Etter at byen var blitt osmansk i 1453, fikk også den armenske kirke lov av Muhammad II å etablere seg. Den første armenske patriarken av Konstantinopel, Hovakim, begynte sitt virke i 1461.
De osmanske sultanene gjorde den armenske patriarken av Konstantinopel til politisk og administrativ leder (milletbaşı eller etnark) over alle armenske kristne i Det osmanske rike. Han var dermed altså politisk overordnet katolikos av Kilikia og katolikos av Aghtamar (som likevel hadde en høyere kirkelig rang). I perioder fungerte den armenske patriark av Konstantinopel faktisk som leder for samtlige ikke-ortodokse kristne i Det osmanske rike.
Før den første verdenskrig omfattet patriarkatet 52 bispedømmer med ca. 1600 menigheter og 1,4 millioner medlemmer. Under folkemordet på armenerne ble de fleste av de armenske kristne drept eller fordrevet. Også patriarken ble forvist til Bagdad og patriarkatet opphevet i 1916. Patriarkatet ble gjenopprettet tre år senere, men var vakant fra 1922 til 1927 og fra 1944 til 1950. Bispedømmet Kypros ble i 1929 overført fra patriarkatet Konstantinopel til katolikatet Kilikia.
5. november-demningen
5. november-demningen er en demning med vannkraftverk 88 km nordøst for hovedstaden San Salvador i det østlige El Salvador, innviet med generatorer fra 1957 til 1966. Reservoaret er plassert på elven Lempa. Demningen er en gravitasjonsdam i betong med høyde 66 meter, og reservoaret er på 16 km². Installert effekt er 81,4 MW fordelt på 3 generatorer.
Operatør er det nasjonale energiselskapet CEL. Årsproduksjonen er inntil 475 GWh (0,48 TWh).
Duncan Sandys
Duncan Edwin Sandys, baron Duncan-Sandys (født 24. januar 1908 i Manor House ved Sandford Orcas i Dorset, død 26. november 1987) var en britisk politiker og statsråd i flere konservative regjeringer. Han grunnla Europabevegelsen i Storbritannia. Han var svigersønn av Winston Churchill.
Bakgrunn
Sandys var sønn av George Sandys, et konservativt medlem av House of Commons (1910-18). Morenvar Mildred Helen Cameron. Sandys' parents foreldre ble skilt i januar 1921 da han var tolv år gammel. Moren giftet seg på nytt i oktober samme år, med Frederick Hamilton Lister, og ble Mildred Helen Lister.
Diplomat
I 1935 giftet han sig med Winston Churchills datter Diana, som da var nettopp var fraskilt fra baron John Milner Bailey. Sandys ekteskap med Diana resulterte i tre barn – blant dem skulptøren Edwina Sandys – og varte frem til skilsmisse i 1960.
Andre verdenskrig
Under andre verdenskrig kjempet han med de britiske ekspedisjonsenheter mot de tyske innvaderende styrker i Norge og ble da såret; resten av livet med gåproblemer. Hans svigerfar gav ham derfor i 1941 et regjeringsembede som finansstatssekretær i War Office.
Sandys ble i 1943 bemyndiget å lede et prosjekt som gikk ut på å rydde unna eller minimere skadene fra tyske rakettvåpen. Ved Peenemünde lå det i perioden 1937–1943 to rakettforskningsanlegg: Heeresversuchsanstalt eller «Peenemünde-Ost» som utviklet V-2, den andre var «Erprobungsstelle der Luftwaffe Peenemünde-West» som utviklet V-1, en aerodynamisk robot. Sandys klarte å få gjennomslag for bombinger av Peenemünde i 1943, og til å sørge for et kraftig utbygd luftvernsforsvar langs den engelske sørkysten med oppgaven å uskadeliggjøre V-1-raketter.
Etterkrigstiden
Etter andre verdenskrig innehadde Sandys årene 1951–64 en rekke ministerposter i konservativw regjeringer. Han hadde blant annet ansvaret for avviklingen av et betydeli antall britiske kolonier.
1969-1984 var Duncan Sandys president i Europa Nostra og virket aktivt for bygningsvern og deh europeiske kulturarvs bevaring.
Sandys var medlem av Order of the Companions of Honour og av Det kongelige råd.
Colobura
Colobura er en slekt av nettsommerfugler i den store familien flikvinger (Nymphalidae).
Utseende
Middelsstore (vingespenn 60-70 millimeter) sommerfugler. Oversiden er gråbrun med et hvitt skråbånd på forvingen. Vingenes bakside er brungul med et livlig mønster av mørkbrune streker og et blekt felt i forvingen. Bakvingen er trukket ut til en butt stjert bakerst.
Levevis
Larvene lever på trær i slekten Cecropia.
Utbredelse
Slekten er utbredt over det meste av den Neotropiske økosonen, fra Mexico i nord til Argentina i sør.
Fylkesvei 244 (Nordland)
Fylkesvei 244 (Fv244) i Nordland gikk mellom Nyrud, Mosjøen og Øksendal i Vefsn kommune. Veien var 15,9 km lang.
2019 ble veien erstattet av fylkesvei 779 og fylkesvei 7322.
1424 Sundmania
1424 Sundmania er en hovedbelteasteroide. Den ble oppdaget 9. januar 1937 av Yrjö Väisälä i Åbo. Asteroiden er oppkalt etter den finske matematikeren Karl Sundman,
Cass Gilbert
Cass Gilbert (1859–1934) var en pioner innen amerikansk arkitektur.
Etter flere års selvstendig arkitektpraksis i Minnesota etablerte han seg i New York. Hans Woolworth Building (1910–13) var i over 15 år verdens høyeste byggverk og gjelder som pregende for skyskraperarkitekturen i New York i 1920-årene. Det var også Gilbert som tegnet høyesterettsbygningen i Washington D.C.
Audi Channel
Audi Channel var en TV-kanal som ble sendt i Storbritannia og Nord-Irland i perioden fra 30. september 2005 til 1. august 2009 av den tyske bilprodusenten Audi. Den inneholdt informasjon om Audis biler og dekket arrangementer som ble sponset av Audi. Audi Channel ble sendt på kanal 884 på Sky Digital. Kanalen ble nedlagt ved midnatt 1. august 2009.
Knud Baade
Knud Andreassen Baade (1808–1879) var en norsk landskaps- og marinemaler.
Baade var elev av I. C. Dahl og levde en stor del av sitt kunsterliv i Tyskland. Han er spesielt kjent for romantiske, dramatiske og stemningsfulle kystlandskap i måneskinn og ble betegnet som «måneskinnsmaler». Nasjonalgalleriet eier en rekke malerier av Baade, og han er også representert i flere utenlandske kunstsamlinger.
Barndom
Knud Baade ble født i Skjold Prestegård i 1808, i det som nå er en del av Vindafjord kommune, Rogaland. Faren var prokurator – senere sorenskriver – Andreas Baade (1775–1852). Moren Johanne Margrethe (1788–1851) var datter av presten i Skjold, Morten Heinrich Magnus. Sammen hadde ekteparet ni barn.
Skoleundervisningen i begynnelsen av attenhundretallet var liten: faren underviste i skriving og regning, og morfaren ga grunnleggende katekismeopplæring. Den unge Knud hadde god tid til å prøve ut tegning og maling.
Onkelen Ole Baade var skipskaptein i Stavanger, og en gang brakte han med seg et lite kunststykke fra London til familien i Skjold: en liten flaske med en garnvinne inni. Knud ble fascinert av kunststykket og laget selv et lignende arbeid. I Bergen ble man oppmerksom på arbeidene til Knud, og dette gjorde at han fikk en plass hos den danskfødte maleren Carl Peter Lehmann, som oppholdt seg i byen. Lehmann tok seg imidlertid ikke av sin unge elev, og Baade forlot ham etter et par uker. På egen hånd fortsatte han med å male portretter og bybilder.
Konsul August Conow fikk samlet inn penger blant bergenske borgere, nok til å gi Baade et reisestipend for å studere i København.
Læreår
Som attenåring kom Baade til Det Kongelige Danske Kunstakademi i København, der han ble elev av Christoffer Wilhelm Eckersberg. Bildet Et interiør fra Akademiets tegneklasse er et hovedverk fra denne perioden, malt omkring 1828. Fra dette året stammer også bildet Heimdal kaller gudene til kamp. I yngre år benyttet Baade seg av mytologiske og historiske motiv, men størst vekt la han på portrettmaling.
Cerrón Grande-demningen
Cerrón Grande-demningen er en demning med vannkraftverk 78 km nord for hovedstaden San Salvador i det sentral-nordlige El Salvador, innviet med to generatorer i 1976 og 1977. Reservoaret er plassert på elven Lempa. Demningen er 800 meter lang og 90 meter høy, og reservoaret er på 135 km². Det demmes opp inntil 2.180 millioner m³ vannmasser, hvorav om lag halvparten nyttes i normal kraftproduksjon.
Installert effekt er 135 - 170 MW fordelt på to like store generatorer. Operatør er det nasjonale energiselskapet CEL. Årsproduksjonen er inntil 488 GWh (0,49 TWh).
Knud Baade
Læreår
I 1829 vendte Baade tilbake til Norge, der han arbeidet som portrettmaler i Kristiania. Da faren Andreas Baade i 1831 ble utnevnt til sorenskriver i Indre Sogn fulgte Knud med familien til det nye hjemmet i Solvorn ved Lustrafjorden, og den storslåtte naturen der gjorde et så sterkt inntrykk at han forlot portrettmaleriet og isteden konsentrerte seg om landskapsmotiv. Landskapsbildene fra denne tiden i Sogn er preget av dansk naturalisme, i en nøktern, observerende stil.
Skiftet til landskapsmaleri ble også påvirket av en reise i 1834 til Trondheim og Nordland. En venn tilbød ham en fri reise til Trondheim og opphold der. I Trondheim traff han en sjøkaptein som skulle på oppmålingsoppdrag i Nordland og som gjerne ville ha med Baade som reiseselskap. Reisen ga rik næring til Baades kunstneriske fantasi.
I Sogn møtte Baade i 1835 sin berømte landsmann, professor I. C. Dahl. Da Dahl fikk se Baades arbeid, rådde han ham til å flytte til Dresden for å studere. Baade fulgte rådet, og i Dresden var han Dahls elev i to perioder, den første mellom 1836 og 1839. Han gikk aktivt inn for å tilegne seg Dahls formspråk. Bildene fra Dresden er ikke lenger bare nøktert observerende, men er ofte dramatiske stermningsbilder, der himmel og skyer i vekslende lysforhold spiller en vesentlig rolle.
Ararat bispedømme
Ararat bispedømme er det eldste bispedømmet i den armenske apostoliske kirke. Det er et patriarkalsk bispedømme, som betyr at dets biskop er armenernes øverste patriark og katolikos i Edzjmiatsin. I praksis ledes det imidlertid av en vikar, som utpekes av Armenias katolikos. Ararats nåværende biskop er katolikos Garegin II Nersisian; erkebiskop Navasard Kchoyan fungerer som hans vikar.
Knud Baade
Læreår
I Dresden møtte Baade i 1837 for første gang maleren Caspar David Friedrich, og denne skulle bli en viktig inspirator. Bildet Innløpet til Nærøydalen fra 1837 viser påvirkning fra både Dahl og Friedrich.
Ararat bispedømme
Ifølge legenden bygget Noah et alter i dalen der han hadde steget ned fra Ararat, etter at arken hadde grunnstøtt på fjellets topp. På det samme stedet ble Edzjmiatsin-katedralen bygget i 303, som fremdeles er setet for armenernes katolikos i hans funksjon som kirkens overhode. Setet for hans bispedømme ble imidlertid flyttet til Jerevan på 1500-tallet. Bispedømmet omtales derfor også som Jerevan bispedømme, men Ararat patriarkale bispedømme er det offisielle navnet.
Knud Baade
I Tyskland
I 1845 dro Baade til München, etter råd fra I. C. Dahl, og han bosatte seg der fram til sin død i 1879. Det han hadde lært ble blandet med inntrykk fra tysk sen-romantikk. I München slo talentet han raskt igjennom, og han kunne leve godt som en respektert maler. Han ble innkjøpt av Kunstforeningen i München og også av prinseregenten Luitpold av Bayern. Videre ble arbeidene hans solgt over hele Tyskland, i Sveits, Nederland, Belgia og England. Baade var kanskje mer kjent i utlandet enn han var hjemme i Norge.
Ararat bispedømme
Inntil 1989 omfattet Ararat bispedømme hele det nåværende Armenia. Etter hvert ble totalt sju nye bispedømmer skilt ut, men Ararat bispedømme er fremdeles ansvarlig for nesten halvparten av Armenias befolkning.
Knud Baade
I Tyskland
Bilder fra den første tiden i München er preget av en viss uinspirert rutine, men gradvis utviklet han sin spesialitet: måneskinnsbilder fra den norske kyst. Disse bildene, i en effektfull koloritt, vakte oppmerksomhet innflytelsesrike og toneangivende kunstkretser, og den kunstelskende kong Ludwig I av Bayern støttet ham med bestillinger. Kongen lot også en byste av Baade bli satt opp i Neue Pinakothek i München. Ved en kunstutstilling i Genève i 1861 fikk Baade førstepris.
Baade skildrer i sine måneskinnsbilder som oftest den ville, sønderrevne klippekysten med stormende hav og drivende skyer, der månelyset bryter igjennom. Han tilhører den romantiske skolen og holdt fast på denne retningen, selv om en mer realistisk stil gradvis vant mer innpass i malerkunsten.
Baade var flere ganger på reise til hjemlandet, siste gang i 1870. Han døde i 1879 i München og er gravlagt der. Henrik Ibsen var tilstede i begravelsen.
Arven etter Knud Baade
Maleren Lars Hertervig var inspirert av Baade og øvde seg ved å kopiere flere av bildene hans.
Baade er representert med 52 malerier i Nasjonalgalleriet, blant andre figurkomposisjonen Fra Kunstakademiet i København (1827), kystmotivet “Fortuna” (1870) og Måneskinn på den norske kyst (1876). Dessuten eier muséet mange akvareller og tegninger av Baade.
Arbeider av Baade finnes også i Neue Pinakothek i München, Nasjonalmuséet i Stockholm, Kunsthalle Kiel og i grafiske samlinger i Dresden og München.
Nordnorsk Kunstmuseum i Tromsø viste 23. juni - 30. september 2012 utstillingen Måneskinnsmaleren: Knud Baade (1808-1879), som den første brede presentasjonen av Knud Baades kunstnerskap i Norge. I forbindelse med utstillingen ble boken Måneskinnsmaleren: Knud Baade (1808-1879) utgitt på Orkana Forlag, forfattet av direktør ved Nordnorsk Kunstmuseum Knut Ljøgodt. I Nordnorsk Kunstmuseums samling inngår maleriene Fuglefjeld, Hestmandø (1844) og Alpelandskap (1853).
Også i MUST er Baade representert i den faste samling og på 150-årsjubileumsutstillingen 2015.
Stavanger har hedret ham med Knud Baades gate på Byhaugen.
José Carreras
Josep Carreras i Coll (1946–) er en spansk tenor. Han regnes som en av de fremste operasangerne i andre halvdel av 1900-tallet.
Carreras var en av sangerne i «de tre tenorer» som Carreras, Plácido Domingo og Luciano Pavarotti dannet etter at de hadde opptrådt sammen under fotball-VM i 1990.
Biografi
Josep Carreras far, Josep Carreras Soler, var en overbevist republikaner, og fikk etter Den spanske borgerkrigen ikke utøve sitt yrke som gymnaslærer. I 1951 emigrerte familien til Argentina i et forgjeves håp om et bedre liv. De vendte tilbake til Barcelona etter bare et år, og faren arbeidet deretter som trafikkpoliti mens moren Antonia Coll Saigi drev en liten frisørsalong.
Carreras studerte først kjemi, men fra 1963 skiftet han over til sangstudier med Jaime Francisco Puig og ved Conservatori Superior de Música del Liceu i Barcelona. Han debuterte i Barcelonas Gran Teatre del Liceu i 1970 hvor han sang i Verdis Nabucco. I 1971 vant han sangkonkurransen i Busseto, ble engasjert ved operaen i Madrid og debuterte med Montserrat Caballé i London i Donizettis Maria Stuarda.
Tallrike gjestespill førte ham fra 1972 til New York City Opera, Teatro Colón i Buenos Aires, operaen i Chicago, Metropolitan Opera, Royal Opera House, Wiener Staatsoper og Teatro alla Scala. Etter hans internasjonale gjennombrudd som lyrisk tenor fulgte ytterligere invitasjoner fra Salzburger Festspiele, Hamburg, München, Brussel, San Francisco, London og andre.
8. mai 2009 bekjentgjorde Carreras at han trakk seg tilbake fra operascenene, men at han fortsatt ville opptre på konserter.
Sosialt arbeid
Under karrierens høydepunkt ble han i 1987 rammet av akutt lymfatisk leukemi. Tross en dårlig prognose overvant han sykdommen etter en stamcelletransplantasjon utført av nobelpristakeren Edward Donnall Thomas i Seattle og kunne gjenoppta sangkarrieren.
I takknemlighet for den medisinske hjelpen han fikk grunnla han i 1988 Fundación Internacional José Carreras para la lucha contra la leucemia med hovedsete i Barcelona, og fra 1995 også den München-baserte stiftelsen Deutsche José Carreras Leukämie-Stiftung e.V.
Bija
Bija (russisk: Бия) er ei elv i Altaj kraj og republikken Altaj i Russland. Ved Bijas samløp med Katun dannes elva Ob, en av de store elvene i Sibir. Bija er 301 km lang, med et nedbørfelt på 37 000 km². Elva begynner i Teletskojesjøen, og renner først mot nord og snur deretter gradvis mot vest til samløpet med Katun. Den fryser over i månedsskiftet november / desember og er islagt til vårløsningen starter i begynnelsen av april. Elva er seilbar opp til byen Bijsk.
De viktigste sideelvene er Pyzja, Sarykoksja og Lebed.
Foxstone Park
Foxstone Park er en park i Fairfax County, i Vienna i Virginia i USA. Robert Hanssen, som ble dømt for spionasje for Sovjetunionen og Russland benyttet undersiden av en gangbru i parken for mange av sine «dead drops», blant annet umiddelbart før han ble arrestert av FBI i februar 2001.
Eksterne lenker
Reston Parks – Foxstone Park Beskrivelse av parken.
Ragnar Grimsrud
Ragnar Grimsrud (1902–1988) var en norsk keramiker og formgiver. Han ble født i Drammen og utdannet seg ved Statens håndverks- og kunstindustriskole i Oslo i perioden 1924–1925.
I årene 1925–1928 drev han sitt eget keramikkverksted på Minnesund. I 1928 ble han ansatt ved keramikkavdelingen i Graverens Teglverk i Sandnes, og der arbeidet også kona hans, Elsa Grimsrud, som den første dekormaleren ved fabrikken. Han var leder av keramikkavdelingen i mesteparten av sin tid ved Graverens Teglverk, hvor han ble frem til 1946, med et opphold på et par år rundt 1933 da han jobbet på Egersunds Fayancefabrik.
I 1946 fikk han jobb som disponent ved AS Figgjo Kraftselskap (senere kalt Figgjo Fajanse og Figgjo AS) i Sandnes som en del av at produksjonen der skulle legges om fra keramikk til fajanse/flintgods. Ragnar Grimsrud formet der de fleste servisemodellene på 1950- og 1960-tallet, blant annet de velkjente servisene Sissel, Grete og 1000-serien og storhusholdningsmodellen 35-serien som han formet i 1961, og som produseres den dag i dag.
Da Figgjo Fajanse og Stavangerflint fusjonerte i 1968, ble Grimsrud kunstnerisk leder og produktutviklingssjef for begge fabrikkene. Han jobbet i Figgjo AS til han gikk av med pensjon i 1973.
Reprise Records
Reprise Records er et amerikansk plateselskap eid av Warner Bros. Records Group. Plateselskapet ble stiftet av Frank Sinatra i 1960.
Kjente artister signert under Reprise Records inkluderer Frank Sinatra,The Smashing Pumpkins, Avenged Sevenfold, The Used, Mastodon, Eric Clapton, Green Day, Fleetwood Mac, Josh Groban, My Chemical Romance, Tiny Tim og Depeche Mode.
Sarpsborg Idrettslag
Sarpsborg Idrettslag (Sarpsborg IL) er et idrettslag fra Sarpsborg. Klubben ble stiftet i 1931, og har tilbud innen idrettene håndball, svømming, alpin og friidrett. Klubben nytter Sarpsborghallen som treningsarena, og Kjerringåsen Skisenter for alpingruppa.
Klubbens hjemmebane for friidrett er Sarpsborg Stadion. Der har klubben arrangert hovedmesterskapet i NM i friidrett i 1954 og 1960.
På Kurland har klubben klubbhytta SIL Hytta.
Pudong
Pudong (kinesisk: 浦东; pinyin: Pǔdōng, Wade-Giles: P'u-Tung), offisielt navn Det nye distrikt Pudong (kinesisk: 浦东新区; pinyin: Pǔdōng Xīn Qū), er et bydistrikt i den kinesiske byen Shanghai. Den delen av distriktet som ligger inne i tettbebyggelsen er også byens finansielle sentrum og er blitt et av verdens fremste økonomiske sentra.
Etter at distriktet Nanhui i mai 2009 ble slått sammen med Pudong, omfatter Pudong nesten alt land i byprovinsen Shanghai øst for elven Huangpu.
Det har funnet sted en kraftig utbygning av Pudong, og skyskrapere ruver i det meste av horisonten, særlig nær sentrum. Blant annet ligger den 421 meter høye skyskraperen Jin Mao Tower og det 492 meter høye Shanghai World Financial Center her. I 2008 startet byggingen av det 632 meter høye Shanghai Tower. Pudong var per 2008 det eneste stedet i verden med en fullverdig maglevbane i vanlig offentlig drift. Det er firmaet Transrapid Shanghai som driver en 30 km lang bane fra flyplassen Shanghai Pudong International nordøst i distriktet Pudong til Lóngyáng-gaten i den bymessige og sentrumsnære delen av Pudong. Togene går på sitt hyppigste i 15-minutterstakt, og tilbakelegger strekningen på 7 minutter og 20 sekunder i en hastighet som på det meste kommer opp i 431 km/t.
Administrative enheter
Pudong består av 13 subdistrikter og 25 storkommuner:
Audi Shooting Brake
Audi Shooting Brake (også kjent som Audi TT Shooting Brake) er en konseptbil utviklet av den tyske bilprodusenten Audi. Bilen ble offisielt vist frem på Tokyo Motor Show i 2005. Den er en studie i en sporty, todørs, kompakt coupé (shooting-brake).
Konseptbilen er drevet av en 2,3 l VR6-motor som yter 250 hk ved 6 200 omdreininger, og har et dreiemoment på 350 Nm mellom 2 500 og 3 000 omdreininger. Motoren, som allerede finnes i noen av Audis modeller, som andregenerasjons A3 og sportsbilen TT er sterk nok til å akselerere bilen fra 0–100km/h på seks sekunder, og får bilen til å nå toppfarten på 250 km/t (elektronisk sperre). Bilen er utstyrt med permanent firehjulstrekk som Audi markedsfører under merkenavnet quattro.
Eksteriøret er dominert av en massiv frontgrill, litt annerledes enn den karakteristiske grillen på de nyeste Audi-modellene, sammen med frontlykter i klart glass med LED-teknologi. 19", dobbeltekede felger produsert av quattro GmbH. Interiøret fokuserer på sporty design og er dominert av materialer som aluminium og skinn. Noe viktig i interiøret er en utviklet versjon av et navigasjonssystem med trykkfølsom skjerm og persongjenkjenning.
Den 24. januar 2007 ble det klart at Audi bestemte seg for ikke å produsere bilen.
Pathet Lao-krigen
Pathet Lao-krigen (1950–1954) er navnet på konflikten mellom den franske kolonimakten i Laos og Pathet Lao, som var støttet av Viet Minh. Krigen kan anses som en del av Den første Indokinesiske krig. Selv om Laos oppnådde uavhengighet i 1954 med resten av Indokina når Frankrike trakk seg ut, fortsatte konflikten helt frem til 1975, nå i form av en borgerkrig.
Frank Jæger
Frank Jæger (født 19. juni 1926, død 4. juli 1977) var en dansk forfatter. Han gikk under tilnavnet den lyse Jæger. Han ga ut verker innenfor mange sjangre, men det var poesien og radiospillene som gjorde ham populær.
Jæger ble utdannet bibliotekar i 1950 og kunne fra samme tid leve av sine forfatterinntekter.
Han var kjent som den lyse Jæger særlig i kretsen rundt tidsskriftet Heretica, som han var medredaktør av i 1952–1953.
Hans dikt «Sidenius i Esbjerg» fra Cinna og andre digte er med i Kulturkanonen.
Ruggero Maregatti
Ruggero Maregatti (født 14. juli 1905, død 20. oktober 1963) var en italiensk friidrettsutøver som deltok i de olympiske leker 1932 i Los Angeles.
Maregatti vant en olympisk bronsemedalje i friidrett under Sommer-OL 1932 i Los Angeles. Han var med på det italienske laget som kom på tredjeplass på 4 x 100 meter stafett bak USA og Tyskland. De andre på laget var Giuseppe Castelli, Gabriele Salviati og Edgardo Toetti.
1425 Tuorla
1425 Tuorla er en hovedbelteasteroide og går i bane innenfor asteroidefamilien Eunomia. Den ble oppdaget 3. april 1937 av Kustaa Adolf Inkeri ved universitetsobservatoriet i Åbo. Asteroiden har fått sitt navn etter Tuorla observatorium i Pikis (nå i Sankt Karins kommune) øst for Åbo.
Gustavo César
Gustavo César Veloso (født 29. januar 1980 i Vilagarcía de Arousa) er en spansk profesjonell landeveissyklist.
Rashtriya Jana Morcha (2007)
Rashtriya Jana Morcha (2007) – RJM (National People's Front, Den Nasjonale Folkefronten) er en valgfront i Nepal, som har tre medlemmer i Nepals overgangsparlament 2007.
Parentesen (2007) er ikke en del av det offisielle navnet, men blir brukt for å skille den fra en tidligere valgfront med samme navn, Rashtriya Jana Morcha, som fantes fram til 2002.
Fronten blei danna i mai 2006 under navnet Janamorcha Nepal (KC). Leder har fra starten vært Chitra Bahadur KC. Navnet blei endra til RJM i april 2007 fordi organisasjonen ikke fikk stille til valg under navnet JMN.
Fronten representerer kommunistpartiet NKP(EKM) (Singh).
Det første RJM
Kommunistveteranen Mohan Bikram Singh leda partiet NKP(Masal) (parentesen betydde fakkel) fra 1984. Da partier blei legale i 1990 gikk han inn for boikott av det første parlamentsvalget i 1991.
Foran valget i 1994 hadde han delvis endra syn. Da stilte partiet hans noen kandidater, formelt som uavhengige, som blei valgt i parlamentet.
Foran valget i 1991 laga NKP(Masal) valgfronten Rashtriya Jana Morcha, som fikk valgt 5 parlamentsrepresentater. (Om disse partiene, se hovedartikler om NKP(Masal) og RJM.)
Sammenslåinga med SJM i 2002
Ved valget i 1999 fikk valgfronten Samyukta Janamorcha Nepal (Nepals Forente Folkefront) også valgt inn en representant. SJM representerte kommunistpartiet NKP(Ekda Kendra) (parentesen betydde enhetssenteret)
I 2002 slutta de to partiene seg sammen. Det nye partiet fikk navnet NKP(Ekda Kendra Masal).
Churchill (elv)
Churchill River (fransk: Rivière Churchill, cree: Missinipi – oversatt: «store vann». ) er en elv i provinsene Alberta, Saskatchewan og Manitoba i Canada. Fra Churchillsjøen er den 1609 km lang ned til Hudson Bay. Den har et nedbørfelt på 281 300 km², og en middelvannføring ved utløpet på rundt 1200 m³/s. Elva er oppkalt etter John Churchill, 1. hertug av Marlborough og guvernør av Hudson's Bay Company fra 1685 til 1691.
Elva ligger i sin helhet på det kanadiske skjold. Kildeområdet ligger i den østlig-sentrale delen av Alberta, og den renner herfra gjennom en rekke innsjøer i Saskatchewan (Churchill, Peter Pond, Île-à-la-Crosse). Den største sideelva, Beaver River, løper sammen med Churchill i Île-à-la-Crosse-sjøen. Fra Lac La Ronge i sør kommer Rapid River, med Nistowiakfallene – den høyeste fossen i Saskatchewan. Den munner ut i Churchill like nord for La Ronge i Saskatchewan. Etter elva krysser grensa til Manitoba møter den Reindeer River, og fortsetter deretter mot øst gjennom en rekke innsjøer (Highrock, Granville, Southern Indian og Gauer). Fra South Indian Lake blir 60 % av vannføringen i elva overført til produksjon av vannkraft i elva Nelson. Resten av elva munner ut i Hudsonbukta, ved byen Churchill.
Churchill var fra 1600- til 1900-tallet en betydningsfull reiserute for pelshandlere i regionen, og knyttet Hudsonbukta til elva Mackenzie, som renner til Nordishavet.
Churchill er en mye brukt elv til kanopadling og villmarksliv forøvrig.
Trine Rein
Trine Rein (født 7. november 1970) er en norsk sanger. Hun er født i San Francisco og har både amerikansk og norsk statsborgerskap. Hun er oppvokst på Nesodden.
Usain Bolt
Usain St. Leo Bolt (født 21. august 1986 i Sherwood Content i Trelawny på Jamaica) er en jamaicansk tidligere friidrettsutøver (sprinter) og verdensrekordholder på 100, 200 meter og 4 × 100 meter stafett. Han har vunnet åtte olympiske gullmedaljer (hvorav seks individuelle) og elleve verdensmesterskap (hvorav åtte individuelle).
Trine Rein
Etter et kort opphold i USA, hvor hun jobbet som limousinsjåfør, kom hun tilbake til Norge.
Hun fikk sitt gjennombrudd i 1993 med debutalbumet Finders, Keepers som lå øverst på salgslistene i Norge i fem uker og har totalt solgt til 3 × platina. Albumet ga henne prisen Årets nykommer under Spellemannprisen 1993. Året etter ble hun nominert til årets spellemann under Spellemannprisen 1994, som dette året ble kåret delvis ved hjelp av publikumsstemmer. Hun ga ut sitt andre album, Beneath My Skin, i 1996. For albumet ble hun nominert til Spellemannprisen 1996 i klassen kvinnelig artist.
Usain Bolt
Bakgrunn
I motsetning til de fleste andre unge karibiske sprintere valgte Bolt å bli på hjemøya framfor å studere og trene ved universiteter i USA.
Trine Rein
Rein ble populær i Japan, hvor nesten to tredeler av totalt ca. 600 000 eksemplarer av det første albumet ble solgt. Hun deltok i Norsk Melodi Grand Prix i 2006 og 2007. I 2009 deltok hun i Zebra Grand Prix på TV 2 Zebra, hvor hun sammen med lagkamerat Jan Erik Larssen kom på førsteplass. Hun var i 2015 finalist i NRKs musikkonkurranse Stjernekamp. Hun har i flere år turnert met egen juleproduksjon. I 2021 vant hun Gammleng-prisen i klassen sanger.
Usain Bolt
Bakgrunn
Bolt er 195 cm høy og må overvinne mer luftmotstand enn mindre sprintere. Han tar også svært lange skritt og trenger bare 41 skritt på 100 meter, mens andre sprintere bruker mellom 43 og 45 skritt, og noen 48 skritt. Bolts høyre bein er litt kortere enn det venstre, og han bruker over 10 % kraft med det høyre beinet.
Trine Rein
I forbindelse med Julegaven, et musikalbum fra 2011 med julesanger på norsk og engelsk, sto hun fram som kristen.
Usain Bolt
De første mesterskapene
Bolt hadde flere gode prestasjoner allerede som junior. I 2002 vant han gull på 200 m under Junior-VM i Kingston. Dette før han hadde fylt 16 år. I det samme mesterskapet var han også med på å ta sølv både på 4x 100 m stafett og på 4 x 400 m stafett. Året etter tok han gull på 200 m under U-18 VM.
Trine Rein
Hun er gift med Lars Monsen.
Usain Bolt
De første mesterskapene
I 2004 løp han 200 m på 19,93 sekunder og ble med det den første junior til å løpe under 20,00 sekunder. Denne sesongen deltok han også i OL i Athen på sin spesialdistanse, 200 m, men det ble ikke noe suksess på grunn av skade. Han røk ut allerede i første runde.
I VM i Helsingfors i 2005 klarte han å ta seg til finalen på 200 m på tid. Finalen ble derimot ødelagt på grunn av skade, og Bolt kom sist i feltet med en tid på 26-tallet. Under friidrett-VM i Osaka i 2007 oppnådde han til da sine beste resultater som senior. Der tok han VM-sølv på 200 meter bak Tyson Gay og han var også med på Jamaicas stafettlag som tok sølv på 4 x 100 meter.
Verdensrekorder og OL-gull
Under Reebok Grand Prix i New York 31. mai 2008 satte Bolt ny verdensrekord på 100 meter med tiden 9,72 sekunder.
Den 16. august 2008 slo han sin egen verdensrekord med tiden 9,69 sekunder i finalen i 100 m for menn under sommer-OL i Beijing. Han vant med det sitt første OL-gull. Den 20. august 2008 satte han ny verdensrekord på 200 meter med 19,30 sekunder og ble olympisk mester. Han var også med på det jamaicanske stafettlaget på 4 x 100 m som vant olympisk gull med den nye verdensrekorden 37,10 sekunder, men dette resultatet er senere strøket etter at lagkamerat Nesta Carter ble tatt i doping. Gullet gikk dermed til Trinidad og Tobago.
Rashtriya Jana Morcha (2007)
Strid i JMN 2005 - 2006
Janamorcha Nepal var med i Sjupartialliansen for demokrati i Nepal fra våren 2005. Sommeren 2005 begynte Sjupartialliansen i praksis å samarbeide med NKP mot kong Gyanendras diktatur. På høsten fortsatte samarbeidet med samtaler om en formell avtale mellom de to partene.
Usain Bolt
Verdensrekorder og OL-gull
Bolt besøkte Norge for første gang i 2011 da han deltok i Bislett Games. Han vant da 200 meter på tiden 19,86 s.
Rashtriya Jana Morcha (2007)
Strid i JMN 2005 - 2006
Dette førte til stridigheter i NKP(EKM) og JMN. Lederen av JMN Amik Sherchan og NKP(EKM) Prakash kom begge fra NKP(EK) før 2002, og hadde et nokså godt forhold til maoistpartiet før de gikk sammen med Singh. Mohan Bikram derimot, var svært fiendtlig mot NKP(Maobadi) hadde anklaga partiet for å være leda av indiske agenter osv. Mens Sherchan og Prakash ønska samarbeidet med maoistpartiet velkommen, var Singh sterkt imot.
Usain Bolt
Verdensrekorder og OL-gull
Nøyaktig på dagen ett år etter OL-gullet på 100 m vant han sitt første VM-gull på samme distanse under friidretts-VM i Berlin og forbedret samtidig sin egen verdensrekord til 9,58 sekunder. Fire dager senere fortsatte han suksessen ved å vinne VM-gull på 200m med den nye verdensrekord 19,19 sekunder. Dette skjedde også ett år etter OL-gullet på samme distanse. To dager senere var han med og vant gull på 4 x 100m stafett, noe som gjorde ham til den tredje utøveren i historien som vant gull i alle tre sprintøvelsene i ett og samme VM. Maurice Greene og Tyson Gay gjorde det samme i henholdsvis 1999 og 2007.
Rashtriya Jana Morcha (2007)
Strid i JMN 2005 - 2006
Motsetningene vokste over vinteren. Etter seieren i demokratirevolusjonen Jana Andolan 2006 skulle Sjupartialliansen danne regjering. Sherchan var for det og deltok i forhandlingene om regjeringsdannelsen. Singh var absolutt mot at JMN skulle delta.
Usain Bolt
Verdensrekorder og OL-gull
Bolt var flaggbærer under åpningen av Sommer-OL i London i 2012. Han ble også olympisk mester på 100 meter for menn med ny olympisk rekord på 9,63.
Rashtriya Jana Morcha (2007)
Splittelsen i mai 2006
I mai 2006 gikk Amik Serchan inn i G. P. Koiralas regjering som visestatsminister og helseminister.
Usain Bolt
Verdensrekorder og OL-gull
Under Sommer-OL 2016 i Rio de Janeiro vant Bolt for tredje gang på rad både 100 m og 200 m. Han er den første friidrettsutøver som har vunnet 100 m i tre OL på rad. Bolt løp også ankeretappen på Jamaicas lag som vant 4 x 100 m stafett. Bolt sikret seg dermed sitt åttende OL-gull.
Rashtriya Jana Morcha (2007)
Splittelsen i mai 2006
Mohan Bikram Singhs fløy svarte med å splitte både NKP(EKM) og JMN. I begge organisasjoner kom han i mindretall, og ut fra begge organisasjoner danna hans tilhengere organisasjoner med samme navn.
Usain Bolt
Verdensrekorder og OL-gull
VM i friidrett 2017 var hans siste mesterskap. Der vant han sitt innledningsheat, med 10,07, men ble slått i semifinaleheatet sitt, av Christian Coleman. I finalen løp han på 9,95, og fikk bronsemedalje, bak Justin Gatlin og Christian Coleman.
Utmerkelser
Etter OL i Beijing i 2008 ble Bolt utnevnt til kommandør av Utmerkelsesordenen. I 2009 ble han tildelt Jamaicaordenen. I 2012 ble han tildelt Bislett-medaljen.
Rashtriya Jana Morcha (2007)
Splittelsen i mai 2006
Akkurat når og åssen det skjedde i NKP(EKM) er ikke klart. Etter splittelsen blei de to partiene skilt fra hverandre ved å kalle det opprinnelige partiet NKP (EKM) (Prakash) og det nye NKP (EKM) (Singh).
26. og 27. mai hadde Singhs tilhengere sin egen kongress i Janamorcha Nepal i Butwal. Med støtte av 13 av de 46 sentralkomitemedlemmene fra JMN, stifta Singhs tilhengere sitt eget JMN med Chitra Bahadur KC som leder og Dilaram Acharya som generalsekretær.
Den nye organisasjonen blei kalt JMN (KC). Den fikk følge av 3 av de 6 parlamentsrepresentantene til det forente JMN. Alle tilhørte Singhs fløy før sammenslåinga i 2002.
De andre 3 fortsatte i første omgang med majoritetsfløya, som nå blei kalt JMN (Sherchan). (Denne fløya blei splitta en gang til i oktober – november.)
Singhs JMN i skarpere motsetning til Sjupartialliansen
Singh kritiserte også demokratiske reformer som Koiralas regjering gjennomførte.
Fra mai 2006 laga regjeringa og det på ny sammenkalte 1999-parlamentet flere vedtak som tok sikte på å skaffe alle Nepals innbyggere statsborgerskap. Innbyggere i Tarai med familie som hadde innvandra fra India for flere generasjoner sida hadde vært nekta statsborgerskap. Det samme hadde barn av enslige mødre og med utenlandske fedre. Dette var støtta av høyresida som propaganderte sjåvinisme mot Tarai-folk, og av ekstreme konservative hinduer.
Flere millioner fikk etter dette statsborgerskap. Singh og JMN (KC) slutta seg til de kreftene som kritiserte dette som å gi statsborgerskap til utlendinger, og krevde at de nye statsborgerskapene skulle indras igjen.
Tidlig 2007 gjorde madhesi-folk i Tarai og andre nasjonale minoriteter opprør i protest mot at Nepals overgangsgrunnlov 2007 ikke ga dem nasjonalt sjølstyre innafor Nepal. Dette førte til at partiene innafor Sjupartialliansen også måtte innrømme at det hadde vært en feil å ikke innfri dette kravet. Statsminister G. P. Koirala måtte love offentlig at den ekstremt sentraliserte Nepalske staten skulle føderaliseres og demokratiseres etter valget.
Singh og JMN (KC) slutta seg til kritikerne fra den ekstreme høyresida og monarkistene, som forsvarte den Nepalske statens undemokratiske struktur (en arv fra føydalsystemet som blei innført på 1700-tallet under Gorkhas erobring). De tok avstand fra nasjonalt sjølstyre for minoriteter og føderalisering, og hevda at det kunne ødelegge Nepal.
På disse områdene kom JMN (KC) og Mohan Bikram Singh på kollisjonskurs med de fleste venstrepartiene og demokratiske partiene i Nepal.
Navnebyttet april 2007
Foran valget på grunnlovsgivende forsamling, som var annonsert til 2007, registrerte JMN (Sherchan) valgnavnet Janamorcha Nepal.
Det betydde at JMN (KC) ikke kunne stille til valg under dette navnet.
JMN (KC) registrerte seg derfor under navnet som blei brukt opp til 2002:
(Parentesen (2007) er ikke en del av det offisielle navnet, men brukes for å skille denne organisasjonen fra det Rashtriya Jana Morcha som fantes fra 1999 til 2002.)
Den nye fronten med det gamle navnet representerte Mohan Bikram Singhs parti, NKP (Ekda Kendra Masal) (Singh). Fronten hadde også fra starten samme leder som i 2002, Chitra Bahadur KC. Dette understreka følelsen av at dette var en fortsettelse av Singhs gamle politiske prosjekt og alt var som før sammenslåinga 5 år tidligere, bortsett fra at antallet representanter var redusert fra 5 til 3.
Arild Blekesaune
Arild Blekesaune (født 6. november 1959 i Trondheim) er norsk sosiolog ansatt som professor i kvantitativ metode ved Institutt for sosiologi og statsvitenskap ved Norges teknisk-naturvitenskapelige universitet (NTNU).
Nansemond
Nansemond er navnet på en liten indianerstamme som tradisjonelt har holdt til rundt elven Nansemond innen grensene til det som i dag er byen Suffolk i Virginia i USA.
De reorganiserte seg sent på 1900-tallet og fikk statlig offisiell anerkjennelse som stamme av Virginia i 1985. De ble føderalt anerkjent i 2018.
Arild Blekesaune
Arild Blekesaune tok artium i naturfaglig studieretning ved Heimdal videregående skole i 1979. I 1985 avsluttet han cand.mag-graden ved Universitetet i Trondheim med mellomfag i historie og samfunnskunnskap, grunnfag i musikk og det obligatoriske emnet ex.phil. Ved samme studiested (1987) fikk han sin cand.polit (hovedfag) i sosiologi med hovedoppgaven «Utdanning og arbeid. En studie av 1981-kullet av sivilingeniører fra NTH».
Smalltalk
Smalltalk er et objektorientert, dynamisk typet, reflektivt programmeringsspråk av Alan Kay, Dan Ingalls, Ted Kaehler, Adele Goldberg m.fl. fra Xerox PARC fra 70-tallet. Språket er hovedsakelig inspirert av Sketchpad og Simula, men også fra LISP når det gjelder å tilby et integrert utviklingsmiljø, samt i det at det i hovedsak er skrevet i seg selv og dermed er lett utvid- og modifiserbart. Den mest kjente Smalltalk-utgaven er Smalltalk-80 som «dalte ned fra elfenbenstårnet» i august 1981-utgaven av datamagasinet Byte; en ANSI-standard for Smalltalk ble godkjent i 1998.
Historikk
Smalltalk-71, Smalltalk-72, Smalltalk-76
Smalltalk i Norge
Trygve Reenskaug, Senter for Industriforskning (SI) Model-view-controller (MVC)